ДЕТСКА ГРАДИНА
„РАЙНА КНЯГИНЯ” – ПАНАГЮРИЩЕ

 ЗДРАВНА ПРОГРАМА

Една от важните задачи, която стои пред всяка страна, е отглеждането на физически здрави и жизнерадостни деца. За осъществяването й решаващо място има двигателната активност на децата. За жалост проблемите на века - нервно-психическите разстройства, затлъстяването, стреса, агресията, нерационалното хранене оказват своя негативен ефект. Днешното напрегнато ежедневие изисква тренираност и добро владеене на стратегии и техники за овладяване на тези последици. В момента една от приоритетните задачи на учителите, е да се запази здравето на децата.  Още в предучилищна възраст трябва да се положат основите на здравословния начин на живот, като се използват различни форми на работа в семейството и в детската градина. 
· СЪЩНОСТ И ЦЕЛ:
Развитие на умения за създаване и поддържане на здравословен начин и условия на живот.
Цел в работата на екипа в ДГ „Райна Княгиня” укрепване и закаляване на децата, повишаване устойчивостта на организма към заболявания, развитие на физически качества и дееспособност. 
· ОСНОВНИ ЗАДАЧИ :
- Овладяване на определен обем знания за околната среда, биологични особености,  фактори за здравословен начин на живот.
- Усвояване на система от правила и изисквания за здравословен начин на живот и екологично поведение.
- Формиране на здравно съзнание – това са убеждения и чувства, ново отношение към здравето, като основна ценност,мотивация на здравно поведение.

· ОЧАКВАНИ РЕЗУЛТАТИ :
- Прилага правила за лична хигиена и осъзнава последиците от неспазването им върху човешкия организъм.
- Има познания за значението  на пълноценното хранене за здравето на човека .
- Оценява отговорността за своите постъпки и поведение при рискови за здравето ситуации.
- Оценява необходимостта от спазване на хигиена за нормално функциониране  на човешкия организъм.

· МОДУЛИ ЗА РЕАЛИЗИРАНЕ НА ЗДРАВНОТО ОБРАЗОВАНИЕ В ДЕТСКАТА ГРАДИНА : 

· МОДУЛ:  Работа с деца. 

· Област на компетентност:
- Психично здраве и личностно развитие.
Очаквани резултати :
- Осъзнава собствената си ценност и уникалност и тази на другите хора.
- Умее да открива и описва разлики и прилики с други хора. 
Тема „ Аз и моят свят” , „ Аз и другите”

· Област на компетентност: 
-  Лична хигиена
- Хранене
Очаквани резултати : 
- Демонстрира основни хигиенни навици и прилага система от правила за лична хигиена.
- Разбира значението на хигиенните навици за здравето.
- Има представа за полезни и вредни храни.
Тема „ Екология и здраве” , „ Полезни храни- здраво тяло”
  
· Област на компетентност: 
- Физическо развитие и дееспособност.
Очаквани резултати : 
- Формиране  на познания и отношение съм видовете спорт
- Подобряване физическата дееспособност и развитие на двигателни   качества 
Тема  „  Спорт” , „ Туризъм” 

· МОДУЛ : Работа със семейството.

Очаквани резултати :
- Формиране на активна родителска позиция.
- Повишаване компетентността на родителите по въпросите на здравното образование.
- Активно включване на родителите в различни мероприятия.
Форми на работа: 
- Беседи;
- Практикуми;
- Анкети;
- Дискусии;
- Празници и развлечения;
- Спортен празник.

· МОДУЛ : Работа с институции.
Форми на работа:
- Беседи с представители от различни институции.
- Посещение в здравно заведение. 
- Театрални постановки със здравна тематика.
- Посещение на спортно- туристически клубове.

· АКЦЕНТИ на здравното възпитание при  децата от детската градина:

- ежедневно възпитаване на навици и умения които ще позволят децата да имат навици за собствена хигиена и здравословен режим 
- да осъзнаят собствената си същност и да станат част от семейството,детския колектив и обществото;
-  да имат представа за собственото си физическо състояние; 
- да добият умения и навици за здравословен начин на живот-хранене,движение,спорт.
